Një libër mbi Kinën dhe modernizimin e saj
Autorët radhisin ato që i quajnë “shtyllat” e shoqërisë së re kineze. “Emancipimi i mendjes” është njëri prej tyre.
Futuristi amerikan John Naisbitt dhe gruaja e tij Doris, krijuan Institutin Naisbitt në provincën Tianjin të Kinës në vitin 2006. Ata u kërkuan punonjësve të insitutit të monitoronin median kineze. Çifti Naisbitt mblodhi qindra detaje për krijimin e një panorame të Kinës përmes një libri të ri, ku ata përshkruajnë se si ajo është transformuar nga një vend i varfër në një fuqi globale. John Naisbitt kujton se si ishte Kina kur ai ishte atje për herë të pare mbi 40 vjet më parë. Në librin e tyre të ri të botuar në SHBA dhe në Kinë, çifti Naisbit shpjegon se si Kina e ka realizuar këtë. Ata radhisin ato që i quajnë “shtyllat” e shoqërisë së re kineze. “Emancipimi i mendjes” është njëri prej tyre. Që nga fillimi i refomave në vitet 1980 nga Kryeministri Deng Xiaoping, Kina ka kaluar nga komunizmi në një formë të kapitalizmit. Dhe kjo thotë Doris Naisbitt ka ndihmuar në krijimin e një Kine të re. Eksperimentimi ekonomik ka qenë një prirje e madhe në Kinë, thotë John Naisbitt. Kina moderne ka bërë përparim, nga imitimi tek novacioni dhe më tej, tek bioteknologjia, kompjuterat dhe makinat elektrike. Drejtori i BYD, kompanisë së makinave elektrike, zoti Wang, thotë se “nuk është e mundur të ndjekësh, apo të mundësh me konkurencë Kompaninë Ford Motors, apo kompani të tjera perëndimore që prodhojnë makina me benzinë. Por kur është fjala për makinat elektrike, ne mund të konkurojmë fare mirë. Në këtë process ekonomik Kina ka krijuar sistemin e saj politik. Ndërsa gjeneratat më të reja gëzojnë më tepër liri se sa prindërit e tyre, kritikët e Kinës thonë se Pekini ka kontroll të fortë tek feja, sistemi gjyqësor, tek liria e shprehjes dhe media, përfshi përdorimin e internetit. thotë John Naisbitt. Me Kinën duhet të jesh në të njëjtën kohë kompetitiv dhe bashkëpununues. Duhet të gjesh mënyrën për ta bërë këtë dhe duhet shfrytëzuar mundësia që Kina paraqet për të gjithë botën. Çifti Naibitts thotë se bota duhet të presë që Kina të vazhdojë të maturohet dhe të zhvillohet, ndërsa bëhet një lojtare më aktive në komunitetin botëror.